Diari Oficial de la Generalitat Valenciana


Sumari del DOGV 3323, del 04-09-1998 (1998/6442)

ACORD de 30 de juny de 1998, de la Comissió Territorial d'Urbanisme de València, relatiu a la modificació número 5 de les Normes Subsidiàries de Chiva relativa a l'institut.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6442


Data del document
:   30-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de juny de 1998, de la Comissió Territorial d'Urbanisme de València, relatiu a la modificació número 5 de les Normes Subsidiàries de Chiva relativa a l'institut. [1998/A6442]
  
Vist l'expedient tramés per l'Ajuntament de Chiva referit a la modificació número 5 de les normes subsidiàries relativa a l'institut, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament en sessió del dia 3 de novembre de 1997. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 1 d'abril de 1998.
  
Segon
  
El projecte consta de memòria, plans d'informació i plans d'ordenació.
  
Tercer
  
La finalitat de la modificació és permetre la implantació d'un institut de Batxillerat. L'objecte de la modificació consisteix en el canvi de qualificació d'una parcel·la de sòl urbà, ja considerada d'equipament públic, que passa d'ús esportiu a ús educatiu. La superfície de la parcel·la requalificada és de 14.621 metres quadrats, el vial d'accés ocupa 3.479 metres quadrats i la zona d'aparcament té 4.965 metres quadrats.
  
Les normes subsidiàries vigents qualificaren la citada parcel·la amb ús esportiu amb la intenció d'ubicar un nou camp de futbol municipal. No obstant això, es justifica que el camp de futbol actual s'ha millorat ostensiblement i compleix amb les necessitats del municipi en aquests moments i en un futur immediat, per la qual cosa l'Ajuntament no considera necessària la reserva prevista per al dit equipament.
  
D'altra banda, l'Ajuntament de Chiva té previst cedir a la Conselleria de Cultura, Educació i Ciència els terrenys necessaris per a la construcció d'un institut de Batxillerat. S'ha considerat convenient la ubicació del citat centre educatiu als terrenys reservats en principi per al camp de futbol, per la seua proximitat al nucli urbà i a uns altres equipaments, facilitat d'accés des de la carretera C-3322 i l'autovia A-3 i perquè es tracta de terrenys de propietat municipal.
  
Quart
  
En data 25 de novembre se sol·licità informe als següents organismes: Demarcació de carreteres de l'Estat del Ministeri de Foment; Conselleria de Cultura, Educació i Ciència.
  
Ambdós organismes han emés informe favorable, respectivament en les següents dates: 28 de gener de 1998 i 27 de gener de 1998.
  
Cinqué
  
Chiva té normes subsidiàries aprovades definitivament per la Comissió Provincial d'Urbanisme en data 27 de setembre de 1983.
  
Sisé
  
El subsecretari d'Urbanisme i Ordenació Territorial emeté informe favorable, de caràcter previ, en data 28 de gener de 1998.
  
Seté
  
La Comissió Informativa de la Comissió Territorial d'Urbanisme de València, en sessió del 24 de juny de 1998, emeté informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Es justifica en el document que no s'ha aplicat l'article 58.4 de la LRAU que permet la substitució d'un ús dotacional previst en el pla per un altre igualment dotacional públic, ja que les Normes Subsidiàries de Chiva no estan homologades a la LRAU.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
En vista de tot el que s'ha exposat, la Comissió Territorial d'Urbanisme, en sessió del 30 de juny de 1998,
  
ACORDA
  
Aprovar definitivament la modificació número 5 de les Normes Subsidiàries de Chiva relativa a l'institut.
  
L'Ajuntament de Chiva haurà de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.